25/05/2022 | Administración LocalMunicipal
Sada
Secretaría
Aprobación definitiva da modificación da RPT por execución de sentenzas do TSXG, adopción de medidas de redución da temporalidade do emprego público e creación de novos postos

Que o Concello Pleno na súa sesión extraordinaria e urxente do 23-5-2022 adoptou o acordo que a continuación se transcribe literalmente na súa parte dispositiva: 1º Resolver as alegacións formuladas na fase de exposición ao público do acordo da aprobación provisional da modificación da Relación de Postos traballo como se indica a continuación: a) Rexeitar a alegación formuladas por Wolfgang Walter Frigols Schiffer o 28.05.2022 (NRE (202299900000980), conforme aos argumentos establecidos no informe de secretaría do 20.05.2022. b) Rexeitar as alegacións formuladas por Mamourou Llaona Burbano o 18.04.2022 (NRE (202299900001332), conforme aos argumentos establecidos no informe de secretaría do 20.05.2022. c) Rexeitar as alegacións formuladas por Francisco Daniel Monica Silvia Cascado Quinquilla o 28.03.2022 (NRE (202299900000993), conforme aos argumentos establecidos no informe de secretaría do 20.05.2022. d) Rexeitar as alegacións formuladas por Alexandra Navasa Palhares o 18.04.2022 (NRE (202299900001327), conforme aos argumentos establecidos no informe de secretaría do 20.05.2022. e) Inadmitir as alegacións formuladas por Jose Maria Ignacio Ibtissem Eugenio Garcia Creus o 22.04.2022 (NRE (202299900001417), por non ter relación cos postos de traballo afectados no acordo plenario do 17.03.2022, conforme aos argumentos establecidos no informe de secretaría do 20.05.2022. f) Rexeitar as alegacións formuladas por Maria Ivana Pollio Uria o 18.04.2022 (NRE 202299900001330), conforme aos argumentos establecidos no informe de secretaría do 20.05.2022. g) Estimar parcialmente as alegacións formuladas por D. Eugenio Maria Zotova Colero, o 22.04.2022 (NRE 202299900001419) en calidade de secretario xeral de USO no Concello de Sada, no senso exclusivamente de corrixir a omisión do posto de traballo de CFO, e rexeitando o resto de alegacións conforme aos argumentos establecidos no informe de secretaría do 20.05.2022. h) Inadmitir as alegacións formuladas por Maria Solmira Arencibia Orbezo o 22.04.2022 (NRE 202290000001203) por non ter relación cos postos de traballo afectados no acordo plenario do 17.03.2022, conforme aos argumentos establecidos no informe de secretaría (II) do 20.05.2022.2º. Notificar o acordo adoptado aos alegantes, e achegarlles o informe/s emitido pola Secretaría municipal o 20-5-2022 no que se basea o acordo adoptado aos alegantes referidos no apartado 1º a) a g). 3º. Aprobar definitivamente modificación da Relación de postos de traballo do Concello coa corrección referida no apartado 1º. 4º.- Adscribir aos traballadores afectados pola execución de sentenza que viñan ocupando os postos de traballo, con carácter laboral, de: Psicólogo/a Servizos Sociais, Director/a Casa Cultura, Auxiliar de Biblioteca Municipal, Técnico local de Emprego e Desenvolvemento e Enxeñeiro técnico agrónomo aos novos postos creados con carácter funcionarial, de forma que mentres se realizan os procesos de selección para a cobertura regulamentaria quedarán adscritos como persoal laboral temporal aos mesmos. Nos procesos de selección correspondentes haberá de terse en conta esta circunstancia e valoraranse como méritos os servizos prestados como persoal laboral en ditas funcións.5º.- Adscribir aos traballadores con contratos laborais temporais, afectados pola estabilización aos postos de traballo creados ou modificados de funcionario, de forma que mentres se realizan os procesos de selección para a cobertura regulamentaria quedarán adscritos como persoal laboral temporal aos mesmos. Nos procesos de selección correspondentes haberá de terse en conta esta circunstancia e valoraranse como méritos os servizos prestados como persoal laboral en ditas funcións.6º.- Notificar aos afectados mencionados nos apartados 3º e 4º. 7º.- Comunicar a todo aquel persoal temporal funcionario ou laboral que na actualidade estea ocupando prazas relacionadas coa estabilización que se inicia o proceso de estabilización con arranxo á Lei 20/2021, do 28 de decembro, de medidas urxentes para a redución da temporalidade no emprego público, con independencia da relación laboral ou funcionarial que exista e da finalización en cada caso das contratacións conforme ao contrato ou nomeamento, que seguirá o seu curso.8º.- Dar traslado á Sala contencioso-administrativa do Tribunal Superior de Xustiza de Galicia da parte do acordo adoptado para os efectos oportunos relativos á execución da sentenza ditada no PO 862/2010 e resolucións relacionadas. CD: Nivel de complemento de destino do funcionario. Complemento do posto: Nivel do persoal laboral a efectos de equiparación retributiva. CE: Complemento específico anual, incluíndo as pagas adicionais. Persoal laboral fixo descontinuo, complemento específico período de contratación (3 meses) Persoal eventual, retribución íntegra anual. FP: Forma de provisión: C, concurso. L, libre designación. TIPO: S, singularizado. NS, non singularizado. Vinc (Vínculo): F, funcionario. L, laboral. E, eventual. LTP, laboral a tempo parcial ADM: Adscrición a Administracións Públicas: AL, administración local. AM, administración municipal. Gr/Sg: Grupo e subgrupo art.76 e D. Ad 6ª do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público, para persoal funcionario. E grupo de equiparación do persoal laboral a efectos retributivos segundo o Convenio Colectivo do persoal laboral do Concello de Sada. Escala: HE, Habilitación Estatal. AX, Administración Xeral. AE, Administración Especial”. O que se publica para xeral coñecemento. Sada, 23 de maio de 2022 O Alcalde, Óscar Benito Portela Fernández